जाहिर है कि उस तरह के सिनेमा या कला को भी अनुमति मिलनी चाहिये. चूंकि आपको पसंद नहीं है इसलिये आप यह कहकर अपना पल्ला नहीं झाड़ सकते, ‘‘मैं सामने वाले को अनुमति ही नहीं दूंगा’’. क्योंकि जो भी इस प्रकार का सिनेमा बना रहा है वह भी इसी समाज का एक हिस्सा है और इस प्रकार वह भी समाज का एक पक्ष प्रदर्शित कर रहा है. चाहे अच्छा हो या बुरा यह पूरी तरह से उनपर निर्भर है. मैं या फिर कोई और इसे सेंसर करने वाले कौन होते हैं?